PolyAgent/wiki_georgian_en_parallel_20231101 huggingface dataset:
სანდრო მაცოლა

სანდრო მაცოლა (დ. 8 ნოემბერი, 1942) — იტალიელი ფეხბურთელი.
მაცოლა მთელი თავისი საკლუბო კარიერის განმავლობაში მილანური „ინტერნაციონალეს“ ღირსებას იცავდა, რომელიც იმ წლებში დიდებული ასპარეზობის გამო La Grande Inter-ად იწოდებოდა. ის ასპარეზობდა შეტევის წინა ხაზში და გამორჩეული იყო ფართო არეალის შემოქმედებითი ნიჭით, მოედნის ხედვით, ბურთის კარგი კონტროლით და გოლის გატანის ალღოთი. კლუბთან ერთად მან 4 ჩემპიონატი, 2 ჩემპიონთა თასი და 2 საკონტინენტთაშორისო თასი მოიგო, აღსანიშნავია, რომ მაცოლამ, ისევე როგორც ინტერის მთელმა ლეგენდარულმა გუნდმა, იტალიის თასის მოგება ვერ მოახერხა.
იტალიის ნაკრებში მაცოლამ 70 თამაში ჩაატარა და 22 გოლი გაიტანა, ნაკრებთან ერთად მოიგო 1968 წლის ევროპის ჩემპიონატი და 1970 წელს, მსოფლიო ჩემპიონატის ფინალში დამარცხდა ლეგენდარულ ბრაზილიის ნაკრებთან, რომელშიც სხვებთან ერთად პელეც ასპარეზობდა.
სანდრო 1940-იანი წლების ყველაზე პოპულარული იტალიელი ფეხბურთელის ვალენტინო მაცოლას ვაჟიშვილია, რომელიც სუპერგის ავიაკატასტროფის დროს დაღუპული „ტორინოს“ ლეგენდარული გუნდის წევრი იყო.
ლიტერატურა
რესურსები ინტერნეტში
სანდრო მაცოლას პროფილი — weltfussball.de
იტალიელი ფეხბურთელები
დაბადებული 1942
დაბადებული 8 ნოემბერი
იტალიელი ფეხბურთელები
სერია A-ს ფეხბურთელები
მილანის ინტერის ფეხბურთელები
ერთი კლუბის ფეხბურთელები
იტალიის ნაკრების ფეხბურთელები
1966 წლის მსოფლიო საფეხბურთო ჩემპიონატის ფეხბურთელები
1970 წლის მსოფლიო საფეხბურთო ჩემპიონატის ფეხბურთელები
1974 წლის მსოფლიო საფეხბურთო ჩემპიონატის ფეხბურთელები
პორტიმანი

პორტიმანი — ქალაქი პორტუგალიაში. ქალაქის მოსახლეობა 2004 წლის აღწერით შეადგენდა 40700 კაცს.
იხილეთ აგრეთვე
პორტუგალიის ქალაქების სია
რესურსები ინტერნეტში
პორტუგალიის ქალაქები
ოსკოლი

ოსკოლი — მდინარე რუსეთსა და უკრაინაში; ჩრდილოეთის დონეცის (დონის აუზი) მარცხენა შენაკადი. სიგრძე 472 კმ, აუზის ფართობი 14,8 ათ. კმ². სათავეს იღებს შუა რუსეთის მაღლობზე, მიედინება ძირითადად სამხრეთით; ქვემო წელზე აგებულია ოსკოლის წყალსაცავი. უპირატესად იკვებება თოვლის წყლით. წყალდიდობა იცის მარტის ბოლოდან მაისის დასაწყისამდე. საშუალო წლიური ხარჯი ქალაქ კუპიანსკთან (უკრაინა) 37,9 მ³/წმ. იყინება ნოემბერში – დეკემბრის დასაწყისში, ლღვება მარტში – აპრილის დასაწყისში. იყენებენ წყალმომარაგებისათვის. მდინარეზეა ქალაქები: სტარი-ოსკოლი, ნოვი-ოსკოლი (რუსეთი).
სქოლიო
ჩრდილოეთის დონეცის შენაკადები
კურსკის ოლქის მდინარეები
ბელგოროდის ოლქის მდინარეები
ხარკივის ოლქის მდინარეები
გიორგი ხაჭაპურიძე (პოლიტიკოსი)

გიორგი ხაჭაპურიძე (პოლიტიკოსი)
გიორგი ხაჭაპურიძე (დ. 13 მაისი, 1953, თბილისი) — ქართველი ბიოლოგი, პოლიტიკოსი.
1975 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.
რესურსები ინტერნეტში
გიორგი ხაჭაპურიძე — ბიბლიოვიკი
დაბადებული 13 მაისი
დაბადებული 1953
საქართველოს V მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
თბილისში დაბადებულები
რომან მიმინოშვილის ქუჩა

რომან მიმინოშვილის ქუჩა — ქუჩა თბილისში. მდებარეობს მთაწმინდის რაიონში (ვერე); მერაბ კოსტავასა და გიორგი ახვლედინის ქუჩებს შორის. გიორგი ახვლედიანის ქუჩის ყოფილი შესახვევია. რომან მიმინოშვილის სახელი ეწოდა 1999 წელს.
ლიტერატურა
მთაწმინდის რაიონის ქუჩები
ოსკარი საუკეთესო მონტაჟისთვის

ოსკარი საუკეთესო მონტაჟისთვის
ამერიკული კინოაკადემიის ჯილდო საუკეთესო მონტაჟისთვის — ერთ-ერთი ჯილდო ოსკარის დაჯილდოებაზე, რომელიც იმართება ყოველწლიურად ამერიკის შეერთებულ შტატებში.
ლაურეატები
1938 - რალფ დოუსონი, ფილმისთვის „რობინ ჰუდის თავგადასავლები“
1939 - ჰოლ ს. კერნი, ჯეიმზ ე. მიუკომი, ფილმისთვის „ქარწაღებულნი“
1941 - უილიამ ჰოლმსი, ფილმისთვის „სერჟანტი იორკი“
1946 - დენიელ მალდენი, ფილმისთვის „ჩვენი ცხოვრების საუკეთესო წლები“
1950 - რალფ უინტერსი, ცონრად ნერვიგი, ფილმისთვის „მეფე სოლომონის საბადო“
1951 - უილიამ ჰორნბეკი, ფილმისთვის „ადგილი მზეზე“
1952 - ელმო უილიამსი, ჰარი გერსტარდი, ფილმისთვის „ზუსტად შუადღეს“
1953 - უილიამ ა. ლიონი ფილმისთვის „ამიერიდან და უკუნითი უკუნისამდე
1954 - ჯინ მილფორდი, ფილმისთვის „ნავსადგურში“
1956 - ჯინ რუჯიერო და პოლ ვეზერვაქსი, ფილმისთვის „ოთხმოცი დღე დედამიწის გარშემო“
1958 - ედრიან ფაზანი, ფილმისთვის „ჟიჟი“
1959 - რალფ ე. ვინტერსი, ჯონ დ. დანინგი, ფილმისთვის „ბენ-ჰური“
1960 - დენიელ მენდელი, ფილმისთვის „ბინა“
1962 - ენ ვ. კოატესი, ფილმისთვის „ლოურენს არაბი“
1964 - კოტონ ვარბარტონი, ფილმისთვის „მერი პოპინსი“
1965 - უილიამ რეინოლდსი, ფილმისთვის „მუსიკის ჰანგები “
1966 - ფრედრიკ სტაინკამპი, ჰენრი ბერმანი, სტიუარტ ლინდერი, ფრენკ სანტილიო, ფილმისთვის „გრან პრი“
1967 - ჰელ ეშბი, ფილმისთვის „შუაღამის მხურვალება“
1969 - ფრანსუა ბონო, ფილმისთვის „ძეტა“
1970 - ჰიუ ფაულერი, ფილმისთვის „პატონი“
1976 - ვერნა ფილდსი, ფილმისთვის „ყბები“
1977 - პოლ ჰირში, მარშა ლუკასი, რიჩარდ ჩიუ, ფილმისთვის „ვარსკვლავური ომები“
1978 - პეტერ ზინერი, ფილმისთვის „ირმებზე მონადირე“
1980 - თელმა სქუნმეიქერი, ფილმისთვის „ცოფიანი ხარი“
1982 - ჯონ ბლუმი, ფილმისთვის „განდი“
1987 - გაბრიელა კრისტიანი, ფილმისთვის „უკანასკნელი იმპერატორი“
1988 - არტურ შმიდტი, ფილმისთვის „ვინ გაყიდა კურდღელი როჯერი“
1989 - დევიდ ბრენერი, ჯო ჰაჩინგი, ფილმისთვის „დაბადებული ოთხ ივლისს“
1990 - ნეილ ტრევისი, ფილმისთვის „მგლებთან მოცეკვავე“
1991 - ჯონ ჰაჩინგი, პიეტრო სკალია, ფილმისთვის „ჯფკ“
1993 - მაიკლ კანი, ფილმისთვის „შინდლერის სია“
1994 - არტურ შმიდტი, ფილმისთვის „ფორესტ გამპი“
1995 - მაიკ ჰილი, დენიელ ჰენლი, ფილმისთვის „აპოლო 13“
1996 - უოლტერ მარჩი, ფილმისთვის „ინგლისელი პაციენტი“
1997 - კონრად ბაფი, რიჩარდ ა. ჰარისი, ჯეიმზ კამერონი, ფილმისთვის „ტიტანიკი“
1998 - მაიკლ კანი, ფილმისთვის „რიგითი რაიანის გადასარჩენად“
2000 - სტივენ მირიონე, ფილმისთვის „ვაჭრობა“
2001 - პიეტრო სკალია, ფილმისთვის „შავი ქორის დაცემა“'
2002 - მარტინ უოლში, ფილმისთვის „ჩიკაგო“2003 - ჯემი სელკრიკი, ფილმისთვის „ბეჭდების მბრძანებელი: მეფის დაბრუნება“2004 - თელმა სქუნმეიქერი, ფილმისთვის „ავიატორი“2007 - კრისტოფერ როუზი, ფილმისთვის „ბორნის ულტიმატუმი“2008 - კრის დიკენსი, ფილმისთვის „ღარიბი მილიონერი“2009 - კრის ინისი, ბობ მურავსკი, ფილმისთვის „ქარიშხლის მბრძანებელი“2010 - აგნუს ვალი, კირკ ბაქსტერი, ფილმისთვის „სოციალური ქსელი“2011 - აგნუს ვალი, კირკ ბაქსტერი, ფილმისთვის „გოგონა დრაკონის ტატუთი“2012 - უილიამ გოლდენბერგი, ფილმისთვის „არგო“2013 - ალფონსო კუარონი, მარკ სენგერი, ფილმისთვის „გრავიტაცია“2014 - ტომ კროსი, ფილმისთვის „შეპყრობილი“''
რესურსები ინტერნეტში
კინოაკადემიის ოფიციალური საიტი .
ოსკარი
Candy and a Currant Bun

Candy and a Currant Bun
"Candy and a Currant Bun" is the B-side to Pink Floyd's first single, "Arnold Layne".
Its lyrical content is about drugs and casual sex.
Lyric change
When performed live in 1967, the song was known as "Let's Roll Another One" and contained the line "I'm high – Don't try to spoil my fun", but the record company forced Syd Barrett to rewrite it, at the suggestion of Roger Waters, without the controversial drug references.
Critical reception
When the collection Relics was released in 1971, critic Dave Marsh wrote in Creem that he had expected "Candy and a Currant Bun" to be on it. (It was not.) His album review was largely composed of a paean to this missing track, writing in part that "It's simply the definitive 1967 British rock'n'roll single. It's also uniquely powerful, like one of those first two or three Who 45s, the kind that send chills runnin' up and down your spine, and make you listen time and time again. Unlike the Pink Floyd's later work, 'Candy And A Currant Bun' never ditches rock'n'roll for space music, but it does manage to give something of the sense of multi-galactic perspective that the best of Pink Floyd's (read Syd Barrett's) music has had."
The Mars Volta cover
The Mars Volta's cover of "Candy and a Currant Bun" was released in some U.S. indie stores as free 5" VinylDisc in 2008. It was given away with purchase of the album The Bedlam in Goliath. The VinylDisc was an experimental format that contained a digital side and a vinyl side, one side playing in a CD player, while the other side playing on a turntable. The vinyl side contains the Pink Floyd cover "Candy and a Currant Bun", while the CD side contains the audio track for "Candy and a Currant Bun" as well as the "Wax Simulacra" video as enhanced content. It also comes with a removable foam spindle insert to switch between CD and vinyl.
The track was a bonus track on the UK and Australasian releases of the album.
Personnel
Syd Barrett – lead vocals, electric guitars
Rick Wright – Farfisa organ, harmony vocals
Roger Waters – bass, screaming
Nick Mason – drums, backing vocals (spoken "drive me wild" line)
References
Pink Floyd songs
The Mars Volta songs
1967 songs
Songs about drugs
Songs about casual sex
Songs written by Syd Barrett
Song recordings produced by Joe Boyd
it:Arnold Layne/Candy and a Currant Bun#Candy and a Currant Bun
ზახაროვსკოე (ხაროვსკის რაიონი)

ზახაროვსკოე (ხაროვსკის რაიონი)
ზახაროვსკოე — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
ზახაროვსკოე — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
თეიმურაზ ჯანაშია (მრავალმნიშვნელოვანი)

თეიმურაზ ჯანაშია (მრავალმნიშვნელოვანი)
თეიმურაზ ჯანაშია შეიძლება აღნიშნავდეს:
თეიმურაზ ჯანაშია — საქართველოს პრეზიდენტის ადმინისტრაციის უფროსი
თეიმურაზ ჯანაშია — საქართველოს პარლამენტის მეხუთე მოწვევის წევრი
ორთა-ჯეირანჩიოლი

ორთა-ჯეირანჩიოლი — სოფელი აზერბაიჯანში, თოუზის რაიონში.
რესურსები ინტერნეტში
თოუზის რაიონის სოფლები
ქურდლარი (აღდამის რაიონი)

ქურდლარი (აღდამის რაიონი)
ქურდლარი — სოფელი აზერბაიჯანში, მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
აღდამის რაიონის სოფლები
ტოტონაკები

ტოტონაკები — ინდიელი ხალხი, რომელიც მექსიკის აღმოსავლეთ სანაპირო მთიან რეგიონებში სახლობდა 1519 წელს ამ ტერიტორიაზე ესპანელთა მოსვლისას. ამჟამად ისინი ცხოვრობენ ვერაკრუსის, პუებლისა და იდალგოს შტატებში. ისინი ერთ-ერთი შესაძლო აღმშენებლები არიან კოლუმბამდელ ქალაქ ელ-ტახინისა, გარდა ამისა, ისინი საცხოვრებელ უბნებს ინარჩუნებდნენ ტეოტიუაკანშიც. XIX საუკუნემდე, ტოტონაკები ვანილის მთავარი მწარმოებელბი იყვნენ მსოფლიოში.
ეტიმოლოგია
ტერმინი „ტოტონაკა“ აღნიშნავს ხალხს, რომელიც ტოტონაკაპანში ცხოვრობს. ზოგიერთი ავტორი ტერმინს მოიხსენიებს როგორც „ტოტონაკოს“, რაც ნაჰუატლის ენაზე „ცხელი მიწის ხალხს“ ნიშნავს. თავად ტოტონაკის ენაზე კი სიტყვა „ტოტონაკუ“ ნიშნავს „სამ გულს“, რაც მათ სამ ძირითად ქალაქს აღნიშნავს: სემპოალას, ტახინსა და ტეაიოს.
გეოგრაფია და ცხოვრების სტილი
XV საუკუნეში, ტოტონაკებით დასახლებულ რეგიონს აცტეკები „ტოტონაკაპანს“ უწოდებდნენ, რომელიც ქალაქ პაპანტლიდან ქალაქ სემპოალამდე ვრცელდებოდა. ტოტონაკაპანი ძირითადად ცხელი და ტენიანი იყო. ტოტონაკებს მოჰყავდათ სიმინდი, მანიოკი, ციტრუსები, მარცვლეული, გოგრა და წიწაკა; რეგიონი განთქმული იყო თხევადი ქარვისა და ბამბის წარმოებით. მიუხედავად 1450-1454 წლებში ცენტრალურ მექსიკაში მძვინვარე შიმშილობისა, რეგიონი მაინც მნიშვნელოვან სასოფლო-სამეურნეო ცენტრად რჩებოდა. ამ დროისათვის, ბევრი აცტეკა იძულებული იყო საკუთარი თავი ან ოჯახის წევრი ტოტონაკებისათვის მონად მიეყიდა საარსებო სიმინდის სანაცვლოდ.
ისტორია
XV საუკუნეში, ესპანელთა მოსვლამდე, ტოტონაკაპანის რეგიონს ხშირად ესხმოდნენ თავს აცტეკები. ტოტონაკთა მთავარი ცენტრები იყო პაპანტლა, სადაც 1519 წლისთვის 60 000 ადამიანი ცხოვრობდა, ხალაპა (დაახლოებით 120 000 კაცი) და სემპოალა (80 000 კაცი). აღსანიშნავია, რომ სემპოალა პირველი ადგილობრივი ქალაქი იყო ამერიკაში, რომელსაც ერნან კორტესი ესტუმრა, რის შემდეგაც იგი აცტეკების დედაქალაქ ტენოჩტიტლანისკენ გაუყვა გზას. სემპოალას მაცხოვრებელი ტოტონაკები, ასევე ტლასკალის ინდიელები, კორტესს შეუერთდნენ და მნიშვნელოვანი წვილი შეიტანეს ესპანელთა მიერ ტენოჩტიტლანის დაპყრობაში. ამის შემდეგ, ტოტონაკაპანი ესპანურ რეჟიმთან მოთანამშრომლე რეგიონი გახდა, სადაც მათი მხრიდან შედარებით ნაკლები იყო ძალადობა, თუმცა რეგიონი ესპანელთა მიერ მოტანილმა ეპიდემიებმა გაანადგურა. ამჟამად, რეგიონში ტოტონაკის ენაზე მოსაუბრე დაახლოებით 90 000 ადამიანი ცხოვრობს.
ენა
ტოტონაკის ხალხი ტოტონაკის ენაზე საუბრობს, რომელიც ტოპეჰუას ენასთან ერთად ენათა იზოლირებულ ოჯახს ქმნის. ეს ენები კავშირში არაა არც ერთ სხვა ენასთან ან ენათა ოჯახთან.
რელიგია
დღეისათვის, ტოტონაკთა უმრავლესობა კათოლიკეა. თუმცა, მათი ქრისტიანული რწმენა ხშირად ერწყმის მათივე ტრადიციულ რელიგიას.
აღნიშნული ტრადიციული რელიგია 1960-იან წლებში ფრანგმა ეთნოგრაფმა ალენ იშონმა აღწერა. მათ რწმენაში ძალიან მნიშვნელოვან როლს თამაშობდნენ დედა-ღვთაებები, რომელთა შექმნილადაც მიიჩნეოდა თითოეული ადამიანის სული.
რესურსები ინტერნეტში
კათოლოკური ენციკლოპედია
Ellison, N. : Semé sans compter. Appréhension de l'environnement et statut de l'économie en pays totonaque
Ellison N. : Cambio ecológico y percepción ambiental en la región totonaca
Ellison, N. : Les Totonaques aujourd’hui, entre crise du développement et nouvelles revendications
Lozada Vazquez, L.M.:Chaleur et odeurs pour nos morts. La cuisine cérémonielle de la Fête des Morts totonaque
სქოლიო
მექსიკის ხალხები
ინდიელები
აბრისი

აბრისი — საგნის მოხაზულობა.
სარეპროდუქციო ლითოგრაფია
სარეპროდუქციო ლითოგრაფიაში, დედნის გამოსახულების კონტური, რომელსაც ტუშით შემოხაზავენ გამჭვირვალე მასალაზე (კალკზე, პელურის ქაღალდზე, და სხვა) და შემდეგ ლითოგრაფიულ ქვაზე გადაიტანენ.
გეოდეზია
გეოდეზიაში, დამხმარე სქემატური ნახაზი, ადგენენ ველზე აგეგმვის დროს, აბრისზე გადააქვთ წვლილადების ზომა, ზოგჯერ პირობითი აღნიშვნებიც.
ლიტერატურა
ხატვის ტექნიკა
ლითოგრაფია
გეოდეზია
The Singles 1999–2006

The Singles 1999–2006 — ინგლისური როკ ჯგუფის, Coldplay-ს სინგლების კრებული ყუთის სახით. ეს ყუთი შეიცავს ჯგუფის თოთხმეტივე სინგლს 7 დიუმიანი ვინილის ჩანაწერის სახით ინდივიდუალური შეფუთვით და გარეკანით, რომელიც თითოეულ გამოცემას ახლდა თან. ამ ყუთის CD ვერსია არ გამოცემულა.
სინგლები
The Blue Room EP
Bigger Stronger / Don't Panic (B1) / See You Soon (B2)
High Speed / Such a Rush
ეს 1999 წლის EP პირველად იქნა გამოშვებული 7 ვინილზე(ამ გამოცემისათვის ის ორ დისკზეა გაყოფილი)
Shiver / For You (B1) / Careful Where You Stand (B2)
Yellow / Help Is Around the Corner
Trouble / Brothers and Sisters
Don't Panic / You Only Live Twice (საკონცერტო ჩანაწერი ნორვეგიაში)
თავდაპირველად გამოშვებული იყო როგორც მხოლოდ საერთაშორისო სინგლი
In My Place / One I Love
The Scientist / 1.36 (B1) / I Ran Away (B2)
Clocks / Crests of Waves
God Put a Smile upon Your Face / Murder
თავდაპირველად გამოშვებული იყო როგორც მხოლოდ საერთაშორისო სინგლი
Speed of Sound / Things I Don't Understand
Fix You / The World Turned Upside Down
Talk / Gravity
What If (ტომ ლორდ ალჯის მიქსი) / How You See the World (საკონცერტო ჩანაწერი ერლს კორტიდან)
თავდაპირველად გამოშვებული იყო როგორც საერთაშორისო სინგლი.
The Hardest Part / Pour Me (საკონცერტო ჩანაწერი ჰოლივუდ ბოულში)
თავდაპირველად დიდ ბრიტანეთში გამოშვებული იყო როგორც ჩამოსატვირთი სინგლი.
რესურსები ინტერნეტში
ოფიციალური საიტი
ოფიციალური ფან-საიტი
სქოლიო
Coldplay-ს კომპილაციური ალბომები
2007 წლის კომპილაციური ალბომები
Parlophone-ის კომპილაციური ალბომები
B-მხარეების კომპილაციური ალბომები
ალბომები კენ ნელსონის პროდიუსერობით
სწორფრთიანები

სწორფრთიანები — იმ მწერების რიგი, რომელთაც ახასიათებს არასრული გარდაქმნა. აქვთ მოგრძო, გვერდებიდან შებრტყელებული სხეული, მღრღნელი პირის ორგანოები. სწორფრთიანების უმეტესობას აქვს ორი წყვილი ფრთა, ზედა ვიწროა და მკვრივი, გამოხატულად დაძარღვული, უკანა — ფართო, სიფრიფანა, მარაოსებრ იკეცება. ზოგს ფრთები დამოკლებული ან სულ არ აქვს. უკანა კიდურები სახტომია. მუცელი 10-ნაწევრიანია, ბოლოვდება დაუნაწევრებელი დანამატებით — ცერკებით. ზოგი სახეობის დედლებში — კვერცხსადებით.
კლასიფიკაცია
სწორფრთიანების რიგი იყოფა ორ ქვერიგად — გრძელულვაშებიანებად (Dolichosera, ანუ Ensifera, კუტკალიები, ჭრიჭინები), რომელთაც აქვთ გრძელი ანტენები და კვერცხსადებები, და მოკლეულვაშიანებად (Brachicera ანუ Caelifera, კალიები), რომელთაც აქვთ მოკლე ულვაშები და კვერცხსადები. რიგში ოცი ათასამდე სახეობაა, რომლებიც ფართოდ არიან გავრცელებული ევრაზიის კონტინენტზე, ყოფილ სსრკ-ში 700-ზე მეტი სახეობა აღირიცხებოდა. განსაკუთრებით მრავალფეროვანია სწორფრთიანები სამხრეთ-აღმოსავლეთ ევროპაში (ყირიმი, კავკასია).
სწორფრთიანების უმეტესობა მცენარეებით იკვებება, ზოგი მტაცებელი ან ნაირჭამიაა. ზოგი სწორფრთიანები, მაგალითად კალიები, სასოფლო-სამეურნეო კულტურების საშიში მავნებელია. საქართველოში თითქმის ყველგან გვხვდება მწვანე, ჩვეულებრივი, გრძელი, რუხლაქებიანი, თეთრშუბლა და სხვა ნაირჭამია კუტკალიები, რომლებიც აზიანებენ ციტრუსებს, ჩაის ბუჩქებს, თამბაქოს, ხორბალს და სხვა სახეობის კულტურებს. კალიებიდან ჩვენში ყველაზე საშიშია მავნებელია ეგვიპტური კალია, გვხვდება აგრეთვე იტალიური კალია, უდაბნოს კალია და სხვა, რომელთაც განსაკუთრებით დიდი ზიანი მოაქვთ აღმოსავლეთ საქართველოს რაიონებისთვის. ჭრიჭინებიდან საქართველოში შედარებით მავნე სახეობებია ველის, სახლის, მინდვრის, ვაზის ჭრიჭინები, აგრეთვე მახრა ანუ ბოსტანა და სხვა, რომლებიც გავრცელებული არიან მთელ საქართველოში და ზიანს აყენებენ სასოფლო-სამეურნეო კულტურებს.
ლიტერატურა
სწორფრთიანები
მავნებელი მწერები
ტრიზიდელა-დუ-ვალი

ტრიზიდელა-დუ-ვალი — მუნიციპალიტეტი ბრაზილიაში, მარანიანის შტატში; მიეკუთვნება მარანიანის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-მეარინის შემადგენლობაში.
2010 წლის მონაცემებით, მოსახლეობა 18 953 ადამიანს შეადგენდა, მოსახლეობის სიმჭიდროვე 85.01 კმ²-ზე. ფართობი 222 946 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
ჩათალჰოიუქი

ჩათალჰოიუქი — ყველაზე დიდი და საუკეთესოდ შემონახული ნეოლითისა და ენეოლითის ეპოქის დასახლება ანატოლიაში. მდებარეობს ქალაქ კონიადან სამხრეთით 50 კმ-ში. 1961-1965 წწ. ჩატარებულმა არქეოლოგიურმა გათხრებმა, რომელსაც ხელმძღვანელობდა ბრიტანელი არქეოლოგი ჯეიმზ მელაარტი დაადასტურა, რომ აღნიშნული დასახლება წარმოადგენდა ნეოლითური კულტურის უმსხვილეს დასახლებას. 1993 წელს განახლდა გათხრები, რომელიც ამჟამადაც მიმდინარეობს.
2012 წელს ჩათალჰოიუქის არქეოლოგიური ძეგლი შეიტანეს იუნესკოს მსოფლიო მემკვიდრეობის ძეგლების სიაში.
იხილეთ აგრეთვე
იუნესკოს მსოფლიო მემკვიდრეობის ძეგლები თურქეთში
მსოფლიო მემკვიდრეობის ძეგლების სია ევროპაში
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
ჩათალჰოიუქის გათხრების ოფიციალური საიტი
ჩათალჰოიუქი იუნესკოს საიტზე
სქოლიო
მსოფლიო მემკვიდრეობის ძეგლები თურქეთში
თურქეთის არქეოლოგიური ძეგლები
ესტეტიური ლიგა პატრიოტებისა

ესტეტიური ლიგა პატრიოტებისა —
საარჩევნო სუბიექტი, რომელიც 1919 წლის თებერვალში საქართველოს დამფუძნებელი კრების არჩევნებში მე-14 ნომრად იღებდა მონაწილეობას. იგი ხელოვანებს აერთიანებდა და მისი წევრები იყვნენ: პაოლო იაშვილი, ტიციან ტაბიძე, იაკობ ნიკოლაძე, პავლე ინგოროყვა, ლადო გუდიაშვილი, ალექსი არსენიშვილი. საარჩევნო სუბიექტმა დაწესებული ზღვარი ვერ გადალახა და შესაბამისად მისი წევრები ვერ მოხვდნენ დამფუძნებელ კრებაში.
ლიტერატურა
პირველი საყოველთაო დემოკრატიული არჩევნები დამოუკიდებელ საქართველოში. თბილისი, 2017.
საქართველოს პოლიტიკური პარტიები
საქართველოს ისტორია
საქართველოს დემოკრატიული რესპუბლიკა
გაეროს უშიშროების საბჭოს რეზოლუცია 112

გაეროს უშიშროების საბჭოს რეზოლუცია 112 მიიღეს 1956 წლის 10 აპრილს. გაეროში გაწევრიანების შესახებ სუდანის განცხადების განხილვის შემდეგ უშიშროების საბჭომ დადებითი რეკომენდაცია მისცა გენერალურ ასამბლეას სუდანის გაწევრიანების შესახებ.
რეზოლუცია მიიღეს ერთხმად.
რესურსები ინტერნეტში
რეზოლუციის ტექსტი
00112
გაეროს უშიშროების საბჭოს რეზოლუციები სუდანის შესახებ
1956 წელი სუდანში
0112
თრიმლი

თრიმლი — მცირე ზომის ხე ან ბუჩქი თუთუბოსებრთა ოჯახისა. უხვადაა დატოტვილი, ფოთლები მარტივი და მორიგეობით განლაგებულია, მომრგვალო ან კვერცხისებური ფორმის, 5–10 სმ სიგრძისა და 3-5 სმ სიგანის, კიდემთლიანი. ზედა მხარე შიშველია, მუქი მწვანე ან მოლეგო-მოწითალო. ქვედა მხარე უფრო მკრთალია, მეტ-ნაკლებად შებუსული. ყვავილები პატარა ზომისაა, მწვანე ან სოსანი, კენწრულ, ფარჩხატ საგველად შეკრებილი. ყვავის მაის-ივნისში, ნაყოფმსხმოიარობს ივლის-სექტემბერში. გავრცელებულია კავკასიაში, შუა აზიაში, ცენტრალურ და სამხრეთ ევროპაში, მცირე აზიასა და ირანში. საქართველოში განსაკუთრებით გვხვდება აღმოსავლეთ ნაწილში. იზრდება მშრალ, ქვიან ფერდობებზე, ბუჩქნარებსა და ტყისპირებში.
ფშავსა და ხევსურეთში ეწოდება თრემლი, ქიზიყში — ნარინჯი ხე, საინგილოში — სარაღან, ქვემორაჭულად — კაპარი.
სქოლიო
თრიმლი
ბუჩეჯი

ბუჩეჯი — მთის მასივი ცენტრალურ რუმინეთში, სამხრეთი კარპატების ნაწილი. გადაჭიმულია ქალაქ ბრაშოვიდან სამხრეთით. სიმაღლე 2505 მ (ომუ). აგებულია ცარცული კონგლომერატებით. აღმოსავლეთი კალთები ციცაბოა. კალთებიდან სათავეს იღებს მდინარე იალომიცა. მასივის ზოგიერთ ადგილზე ქანების დამუშავების გამო შექმნილია მეტად ეფექტიანი ფორმები, რომელთაგან აღსანიშნავია ეგრეთ წოდებული „სფინქსი“.
რესურსები ინტერნეტში
ბუჩეჯის მასივი
რუმინეთის ქედები
ირლანდიის ზღვა

ირლანდიის ზღვა (ან Muir Mhanann, ან Muir Mhanainn) — აგრეთვე ცნობილი როგორც, მანის ზღვა ან მანქსის ზღვა, მდებარეობს კუნძულ ირლანდიასა და დიდ ბრიტანეთს შორის. ზღვა განეკუთვნება ატლანტის ოკეანის აუზს.
ატლანტის ოკეანეს სამხრეთიდან უკავშირდება წმინდა გიორგის სრუტით, ხოლო ჩრდილოეთიდან ჩრდილოეთის სრუტით.
რესურსები ინტერნეტში
ოკეანეებისა და ზღვების საზღვრები
Fylde Coast Marine Life Project
Irish Sea Conservation Zones
ატლანტის ოკეანის ზღვები
ზღვები ანბანის მიხედვით
დავიდ ჰილბერტი

დავიდ ჰილბერტი (დ. 23 იანვარი. 1862 — გ. 14 თებერვალი. 1943) — გერმანელი მათემატიკოსი. დაიბადა პრუსიის პროვინცია კენიგსბერგში (თავისი მოსაზრების მიხედვით) ან ვეჰლაუში (1946 წლიდან ცნობილია, როგორც ზნამენსკი), კენიგსბერგის მახლობლად, სადაც მამამისი ოტო ჰილბერტი მუშაობდა მისი დაბადების დროს. 1884 დაამთავრა კენიგსბერგის უნივერსიტეტი. 1893–1895 ამავე უნივერსიტეტის პროფესორი. 1895-იდან 1943-მდე გეტინგენის უნივერსიტეტის პროფესორი. ჰილბერტის გამოკვლევებმა დიდი გავლენა იქონია მათემატიკის მრავალ დარგზე. მისმა მოღვაწეობამ განაპირობა ის გარემოება, რომ XX საუკუნის დასაწყისში გეტინგენი იქცა მათემატიკური გამოკვლევათა მსოფლიო ცენტრად. ჰილბერტის სამეცნიერო ბიოგრაფია გამოკვეთილად იყოფა რამდენიმე პერიოდად, რომლებიც ეძღვნება მათემატიკის რომელიმე დარგს: ინვარიანტთა თეორიას (1885–1893), ალგებრულ რიცხვთა თეორიას (1893–1898), გეომეტრიის დაფუძნებას (1898–1902), ვარიაციული აღრიცხვისა და დიფერენციალური განტოლებათა საკითხებს (1900–1906), ინტეგრალური განტოლებათა თეორიას (1900–1910), უორინგის პრობლემას (1908–1909), მათემატიკის ფიზიკურ საფუძვლებს (1910–1922), მათემატიკურ დაფუძნებას (1922–1939). 1900 ჰილბერტმა პარიზში, II საერთაშორისო მათემატიკის კონგრესზე, წაიკითხა მოხსენება, რომელშიც ჩამოაყალიბა მათემატიკის 23 ძირითადი პრობლემა, ე. წ. ჰილბერტის პრობლემები. იყო მათემატიკური თეორიის თვალსაჩინოდ გადმოცემის დიდი ოსტატი. სსრკ მეცნიერებათა აკადემიის საპატიო წევრი (1934-იდან). მსოფლიოში ცნობილი მათემატიკის სფეროში მოღვაწე სწავლული 1943 წლის 14 თებერვალს ქ. გეტინგენში გარდაიცვალა.
ლიტერატურა
სქოლიო
გერმანელი მათემატიკოსები
ელსმირის ტბა

ელსმირის ტბა (მაორ. Te Waihora) — მომლაშო ტბა ახალ ზელანდიაში, სამხრეთ კუნძულზე, კენტერბერის რეგიონში. ფაქტობრივად, იგი ვრცელი ლაგუნაა, რომელიც ნახევარკუნძულის დასავლეთ ნაპირთან მდებარეობს და წყნარი ოკეანისგან გამოყოფილია ვიწრო, კაიტორეტეს ცელით. აღსანიშნავია, რომ მისი წყალი წყნარ ოკეანესთან შეერთებული არაა.
ტბას დიდი ისტორიული და კულტურული მნიშვნელობა აქვს ადგილობრივი მაორის ხალხისთვის, სახელი მათ ენაზე გამოითქმის როგორც ტე-ვაიჰორა, რაც „გადმოღვრილ წყალს“ ნიშნავს. 1938 წლიდან ტბას ოფიციალურად აქვს ორი სახელი.
ტბა წარმოიქმნა დაახლოებით 6 000 წლის წინ. ფართობი 197 კმ²-ია და ამ მხრივ პირველია კენტერბერის რეგიონში, ახალ ზელანდიაში კი მეხუთე.
იხილეთ აგრეთვე
ახალი ზელანდიის ტბების სია
რესურსები ინტერნეტში
Avenues Magazine - Ellesmere Swansong: the end of a lake?
Public Address - The End of Lake Ellesmere
Waihora Ellesmere Trust - set up to educate people about Lake Ellesmere
Map of Banks Peninsula ward, Christchurch
Map of Selwyn District
სქოლიო
ახალი ზელანდიის ტბები